title: 2011/352/UE: Deċiżjoni tal-Kunsill tad- 9 ta’ Ġunju 2011 dwar l-applikazzjoni tad-dispożizzjonijiet tal- acquis ta’ Schengen relatati mas-Sistema ta’ Informazzjoni ta’ Schengen fil-Prinċipat tal-Liechtenstein

text:
               18.6.2011

               MT

               Il-Ġurnal Uffiċjali tal-Unjoni Ewropea

               L 160/84

         DEĊIŻJONI TAL-KUNSILL
   tad-9 ta’ Ġunju 2011
   dwar l-applikazzjoni tad-dispożizzjonijiet tal-acquis ta’ Schengen relatati mas-Sistema ta’ Informazzjoni ta’ Schengen fil-Prinċipat tal-Liechtenstein
   (2011/352/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzoni Svizzera mal-implimentazzjoni, l-applikazzjoni u l-iżvilupp tal-acquis ta’ Schengen (“il-Protokoll”) (1), li ġie ffirmat fit-28 ta’ Frar 2008 (2) u daħal fis-seħħ fis-7 ta’ April 2011, u b’mod partikolari l-Artikolu 10(1) tiegħu,
   Billi:

               (1)

               L-Artikolu 10(1) tal-Protokoll jipprovdi li d-dispożizzjonijiet tal-acquis ta’ Schengen għandhom jingħataw effett mill-Prinċipat tal-Liechtenstein biss wara deċiżjoni tal-Kunsill b’dak il-għan wara verifika li l-kondizzjonijiet meħtieġa għall-implimentazzjoni ta’ dak l-acquis ikunu ġew sodisfatti mill-Prinċipat tal-Liechtenstein.

               (2)

               Il-Kunsill ivverifika li l-Prinċipat tal-Liechtenstein jiżgura livelli sodisfaċenti ta’ protezzjoni tad-data billi ttieħdu l-passi li ġejjin: ġie mgħoddi kwestjonarju sħiħ lill-Prinċipat tal-Liechtenstein, li t-tweġibiet tiegħu ġew reġistrati, u saru żjarat ta’ verifika u evalwazzjoni fil-Prinċipat tal-Liechtenstein, skont il-proċeduri ta’ evalwazzjoni ta’ Schengen applikabbli kif stabbilit fid-Deċiżjoni tal-Kumitat Eżekuttiv tas-16 ta’ Settembru 1998 li tistabbilixxi Kumitat Permanenti dwar l-evalwazzjoni u l-implimentazzjoni ta’ Schengen (SCH/Com-ex (98) 26 def.) (3) (“Deċiżjoni tal-Kumitat Eżekuttiv tas-16 ta’ Settembru 1998”), fil-qasam tal-Protezzjoni tad-Data.

               (3)

               Fid-9 ta’ Ġunju 2011, il-Kunsill ikkonkluda li l-Prinċipat tal-Liechtenstein kien issodisfa l-kondizzjonijiet fil-qasam tal-Protezzjoni tad-Data. Għaldaqstant huwa possibbli li tiġi stabbilita data minn meta l-acquis ta’ Schengen relatat mas-Sistema ta’ Informazzjoni ta’ Schengen (SIS) jista’ japplika għall-Prinċipat tal-Liechtenstein.

               (4)

               Id-dħul fis-seħħ ta’ din id-Deċiżjoni għandu jippermetti li tiġi trasferita data ġenwina tas-SIS lill-Prinċipat tal-Liechtenstein. L-użu konkret ta’ din id-data għandu jippermetti lill-Kunsill, permezz tal-proċeduri ta’ evalwazzjoni applikabbli ta’ Schengen kif stabbilit fid-Deċiżjoni tal-Kumitat Eżekuttiv tas-16 ta’ Settembru 1998, sabiex jivverifika l-applikazjoni korretta tad-dispożizzjonijiet tal-acquis ta’ Schengen relatati mas-SIS fil-Prinċipat tal-Liechtenstein. Ladarba dawk l-evalwazzjonijiet ikunu saru, il-Kunsill għandu jiddeċiedi dwar it-tneħħija tal-kontrolli fil-fruntieri interni mal-Prinċipat tal-Liechtenstein.

               (5)

               Il-Ftehim bejn il-Prinċipat tal-Liechtenstein, ir-Repubblika tal-Islanda u r-Renju tan-Norveġja dwar l-implimentazzjoni, l-applikazzjoni u l-iżvilupp tal-acquis ta’ Schengen u dwar il-kriterji u l-mekkaniżmi biex jiġi stabbilit l-Istat responsabbli għall-eżami tat-talba għall-asil magħmula fil-Liechtenstein, l-Islanda jew in-Norveġja jistipula li hija għandha tingħata effett fir-rigward tal-implimentazzjoni, l-applikazzjoni u l-iżvilupp tal-acquis ta’ Schengen fl-istess data li jingħata effett il-Protokoll.

               (6)

               Għandha tiġi adottata Deċiżjoni tal-Kunsill separata li tistabbilixxi data għat-tneħħija tal-kontrolli fil-fruntieri interni. Sad-data stabbilita f’dik id-Deċiżjoni, għandhom jiġu imposti ċerti restrizzjonijiet fuq l-użu tas-SIS,

         ADOTTA DIN ID-DEĊIŻJONI:
   Artikolu 1
   1.   Mid-19 ta’ Lulju 2011, id-dispożizzjonijiet tal-acquis ta’ Schengen relatati mas-SIS, kif imsemmi fl-Anness I, għandhom japplikaw għall-Prinċipat tal-Liechtenstein fir-relazzjonijiet tiegħu mar-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja u r-Renju tal-Isvezja.
   2.   Id-dispożizzjonijiet tal-acquis ta’ Schengen relatati mas-SIS, kif imsemmi fl-Anness II, għandhom japplikaw mid-data stabbilita f’dawk id-dispożizzjonijiet għall-Prinċipat tal-Liechtenstein fir-relazzjonijiet tiegħu mar-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika Taljana, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja u r-Renju tal-Isvezja.
   3.   Mid-9 ta’ Ġunju 2011, tista’ tiġi trasferita data ġenwina tas-SIS lill-Prinċipat tal-Liechtenstein.
   Mid-19 ta’ Lulju 2011, għandu jkun permissibbli għall-Prinċipat tal-Liechtenstein li dan idaħħal data fis-SIS u juża data tas-SIS, suġġett għall-paragrafu 4.
   4.   Sad-data tat-tneħħija tal-kontrolli fil-fruntieri interni mal-Prinċipat tal-Liechtenstein, il-Prinċipat tal-Liechtenstein:

               (a)

               m’għandux ikun obbligat jiċħad id-dħul fit-territorju tiegħu jew ikeċċi ċittadini ta’ pajjiżi terzi li għalihom ikun inħareġ allert tas-SIS minn Stat Membru għall-fini taċ-ċaħda tad-dħul;

               (b)

               m’għandux idaħħal id-data koperta mill-Artikolu 96 tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen tal-14 ta’ Ġunju 1985 bejn il-Gvernijiet tal-Istati tal-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali ta’ kontrolli fil-fruntieri komuni tagħhom (4) (Konvenzjoni ta’ Schengen).

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, id-9 ta’ Ġunju 2011.

            Għall-Kunsill

            Il-President

         PINTÉR S.

      (1)  Għadu mhuwiex ippubblikat fil-Ġurnal Uffiċjali.

      (2)  Id-Deċiżjonijiet tal-Kunsill 2008/261/KE (ĠU L 83, 26.3.2008, p. 3) u 2008/262/KE (ĠU L 83, 26.3.2008, p. 5).

      (3)  ĠU L 239, 22.9.2000, p. 138.

      (4)  ĠU L 239, 22.9.2000, p. 19.

      ANNESS I

         Lista tad-dispożizzjonijiet tal-acquis ta’ Schengen relatati mas-SIS li għandhom isiru applikabbli għall-Prinċipat tal-Liechtenstein

                  1.

                  Fir-rigward tad-dispożizzjonijiet tal-Konvenzjoni ta’ Schengen:
                  l-Artikolu 64 u l-Artikoli 92 sa 119 tal-Konvenzjoni ta’ Schengen;

                  2.

                  Fir-rigward tad-deċiżjonijiet u d-dikjarazzjonijiet tal-Kumitat Eżekuttiv stabbilit mill-Konvenzjoni ta’ Schengen dwar is-SIS:

                              (a)

                              Deċiżjoni tal-Kumitat Eżekuttiv tal-15 ta’ Diċembru 1997 li temenda r-Regolament Finanzjarju dwar is-C.SIS (SCH/Com-ex (97) 35) (1);

                              (b)

                                          —

                                          Dikjarazzjoni tal-Kumitat Eżekuttiv tat-18 ta’ April 1996 li tiddefinixxi l-kunċett ta’ barrani (SCH/Com/Ex (96) dikj. 5) (2);

                                          —

                                          Dikjarazzjoni tal-Kumitat Eżekuttiv tat-28 ta’ April 1999 dwar l-istruttura tas-SIS (SCH/Com-ex (99) dikj. 2 rev) (3);

                  3.

                  Fir-rigward ta’ strumenti oħra dwar is-SIS:

                              (a)

                              Id-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data (4) safejn tapplika fir-rigward tal-ipproċessar tad-data fis-SIS;

                              (b)

                              Id-Deċiżjoni tal-Kunsill 2000/265/KE tas-27 ta’ Marzu 2000 dwar it-twaqqif ta’ regolament finanzjarju li jirregola l-aspetti li għandhom x’jaqsmu mal-budget tat-treġija mid-Deputat Segretarju Ġenerali tal-Kunsill, ta’ kuntratti konklużi f’ismu, f’isem ċerti Stati Membri, li jirrelataw għall-istallazzjoni u l-ħidma tal-infrastruttura tal-komunikazzjoni għall-ambjent ta’ Schengen, “Sisnet” (5);

                              (c)

                              il-Manwal SIRENE (6);

                              (d)

                              Ir-Regolament tal-Kunsill (KE) Nru 871/2004 tad-29 ta’ April 2004 li għandu x’jaqsam ma’ xi funzjonijiet ġodda għas-Sistema ta’ Informazzjoni ta’ Schengen fil-ġlieda kontra t-terroriżmu (7), u kwalunkwe deċiżjoni sussegwenti dwar id-data ta’ applikazzjoni ta’ dawk il-funzjonijiet;

                              (e)

                              Id-Deċiżjoni tal-Kunsill 2005/211/ĠAI tal-24 ta’ Frar 2005 dwar l-introduzzjoni ta’ xi funzjonijiet ġodda fis-Sistema ta’ Informazzjoni ta’ Schengen, inklużi fil-ġlieda kontra t-terroriżmu (8), u kwalunkwe deċiżjoni sussegwenti dwar id-data ta’ applikazzjoni ta’ dawk il-funzjonijiet;

                              (f)

                              Ir-Regolament (KE) Nru 1160/2005 tal-Parlament Ewropew u tal-Kunsill tas-6 ta’ Lulju 2005 li jemenda l-Konvenzjoni li timplimenta l-Ftehim ta’ Schengen tal-14 ta’ Ġunju 1985 dwar l-abolizzjoni gradwali ta’ kontrolli fuq il-fruntieri komuni, fir-rigward tal-aċċess għas-Sistema ta’ Informazzjoni ta’ Schengen mis-servizzi fl-Istati Membri responsabbli mill-ħruġ taċ-ċertifikati ta’ reġistrazzjoni għal vetturi (9);

                              (g)

                              L-Artikolu 5(4)(a) u d-dispożizzjonijiet tat-Titolu II u l-annessi tiegħu li jirriferu għas-Sistema ta’ Informazzjoni ta’ Schengen (SIS) tar-Regolament (KE) Nru 562/2006 tal-Parlament Ewropew u tal-Kunsill tal-15 ta’ Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta’ Schengen) (10);

                              (h)

                              Ir-Regolament tal-Kunsill (KE) Nru 1104/2008 tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) (11);

                              (i)

                              Id-Deċiżjoni tal-Kunsill 2008/839/ĠAI tal-24 ta’ Ottubru 2008 dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) (12).

         (1)  ĠU L 239, 22.9.2000, p. 444.

         (2)  ĠU L 239, 22.9.2000, p. 458.

         (3)  ĠU L 239, 22.9.2000, p. 459.

         (4)  ĠU L 281, 23.11.1995, p. 31.

         (5)  ĠU L 85, 6.4.2000, p. 12.

         (6)  Partijiet mill-manwal SIRENE ġew ippubblikati fil-ĠU C 38, 17.2.2003, p. 1. Il-manwal ġie emendat mid-Deċiżjonijiet tal-Kummissjoni 2006/757/KE (ĠU L 317, 16.11.2006, p. 1) u 2006/758/KE (ĠU L 317, 16.11.2006, p. 41).

         (7)  ĠU L 162, 30.4.2004, p. 29.

         (8)  ĠU L 68, 15.3.2005, p. 44.

         (9)  ĠU L 191, 22.7.2005, p. 18.

         (10)  ĠU L 105, 13.4.2006, p. 1.

         (11)  ĠU L 299, 8.11.2008, p. 1.

         (12)  ĠU L 299, 8.11.2008, p. 43.

      ANNESS II

         Lista tad-dispożizzjonijiet tal-acquis ta’ Schengen relatati mas-SIS li għandhom isiru applikabbli għall-Prinċipat tal-Liechtenstein mid-data stabbilita f’dawk id-dipożizzjonijiet

                  1.

                  Ir-Regolament (KE) Nru 1986/2006 tal-Parlament Ewropew u tal-Kunsill tal-20 ta’ Diċembru 2006 dwar l-aċċess għas-Sistema ta’ Informazzjoni ta’ Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta’ reġistrazzjoni tal-vetturi (1);

                  2.

                  Ir-Regolament (KE) Nru 1987/2006 tal-Parlament Ewropew u tal-Kunsill tal-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-tieni ġenerazzjoni (SIS II) (2);

                  3.

                  Id-Deċiżjoni tal-Kunsill 2007/533/ĠAI tat-12 ta’ Ġunju 2007 dwar l-istabbiliment, it-tħaddim u l-użu tas-sistema ta’ informazzjoni ta’ Schengen tat-Tieni Ġenerazzjoni (SIS II) (3).

         (1)  ĠU L 381, 28.12.2006, p. 1.

         (2)  ĠU L 381, 28.12.2006, p. 4.

         (3)  ĠU L 205, 7.8.2007, p. 63.


title: 2007/545/KE,Euratom: Deċiżjoni tal-Kunsill tat- 23 ta’ Lulju 2007 dwar il-ħatra ta’ membru Daniż tal-Kumitat Ekonomiku u Soċjali Ewropew

text:
               2.8.2007

               MT

               Il-Ġurnal Uffiċjali ta’ l-Unjoni Ewropea

               L 201/14

         DEĊIŻJONI TAL-KUNSILL
   tat-23 ta’ Lulju 2007
   dwar il-ħatra ta’ membru Daniż tal-Kumitat Ekonomiku u Soċjali Ewropew
   (2007/545/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 167 tiegħu,
   Wara li kkunsidra d-Deċiżjoni 2006/703/KE, Euratom tal-Kunsill tas-16 ta’ Ottubru 2006 dwar il-ħatra ta’ membri Daniżi fil-Kumitat Ekonomiku u Soċjali Ewropew (1) għall-perijodu bejn il-21 ta’ Settembru 2006 l-20 ta’ Settembru 2010,
   Wara li kkunsidra n-nomina mressqa mill-Gvern Daniż,
   Wara li kiseb l-opinjoni tal-Kummissjoni,
   Billi siġġu ta’ membru Daniż fil-Kumitat Ekonomiku u Soċjali Ewropew tbattal wara r-riżenja tas-Sur Henrik FALLESEN,
   IDDEĊIEDA KIF ĠEJ:
   Artikolu 1
   Is-Sinjura Sinne ALSING CONAN hija b’dan maħtura membru fil-Kumitat Ekonomiku u Soċjali Ewropew minflok is-Sur Henrik FALLESEN għall-perijodu li jifdal tal-mandat tiegħu, jiġifieri sa l-20 ta’ Settembru 2010.
   Artikolu 2
   Din id-Deċiżjoni għandha tieħu effett fil-jum ta’ l-adozzjoni tagħha.

      Magħmul fi Brussell, 23 ta’ Lulju 2007.

            Għall-Kunsill

            Il-President

         L. AMADO

      (1)  ĠU L 291, 21.10.2006, p. 33.


title: Id-Deċiżjoni tal-Kunsill tal-25 ta' April 2002 dwar sigurtà b'konnessjoni ma' logħbiet tal-futbol b'dimensjoni internazzjonali

text:
Avviż Legali Importanti

|

32002D0348

Official Journal L 121 , 08/05/2002 P. 0001 - 0003

		Id-Deċiżjoni tal-Kunsilltal-25 ta' April 2002dwar sigurtà b'konnessjoni ma' logħbiet tal-futbol b'dimensjoni internazzjonali(2002/348/JHA)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Unjoni Ewropea, u b'mod partikolari l-Artikoli 30(1)(a) u (b) u l-Artikolu 34(2)(ċ) tiegħu,Wara li kkunsidra l-inizjattiva tar-Renju tal-Belġju,Wara li kkunsidra l-opinjoni tal-Parlament Ewropew [1],Billi:(1) Taħt it-termini ta' l-Artikolu 29 tat-Trattat, l-għan ta' l-Unjoni Ewropea għandu jkun li jipprovdi liċ-ċittadini b'livell għoli ta' sigurtà fi ħdan żona ta' libertà, sigurtà u ġustizzja billi tiġi żviluppata azzjoni komuni bejn l-Istati Membri fil-qasam tal-koperazzjoni bejn il-pulizija.(2) Bħala riżultat tal-kompetizzjonijiet varji internazzjonali u Ewropej u n-numru kbir ta' sostenituri li jivvjaġġaw, il-futbol qiegħed isir internazzjonali ħafna fl-iskala tiegħu. L-iskala internazzjonali tqanqal il-ħtieġa li s-sigurtà tiġi konsidrata f'konnessjoni ma' logħbiet tal-futbol b'mod li jestendi 'l hinn mill-fruntieri nazzjonali.(3) Il-futbol għandu jitqies mhux biss bħala sors potenzjali ta' problemi fir-rigward tal-ksur tal-liġi u l-ordni jew is-sigurtà iżda bħala grajja li, minkejja r-riskju possibbli, għandu jiġi ttrattat b'mod effiċjenti.(4) B'mod partikolari għall-għanijiet tal-prevenzjoni u l-ġlieda kontra l-vjolenza relatata mal-futbol, huwa importanti li tiġi skambjata informazzjoni, sabiex l-awtoritajiet kompetenti tal-pulizija, u l-awtoritajiet fl-Istati Membri, ikunu jistgħu jagħmlu l-preparazzjonijiet xierqa u jipprovdu rispons adattat.(5) Għall-iskambju ta' informazzjoni li għandha x'taqsam ma' grajja tal-futbol u bil-ħsieb tal-koperazzjoni internazzjonali meħtieġa tal-pulizija b'konnessjoni mal-logħbiet tal-futbol b'dimensjoni internazzjonali, huwa kruċjalment importanti li jiġi stabbilit punt nazzjonali ta' informazzjoni dwar il-futbol ta' natura polizjeska f'kull Stat Membru.(6) Wara li kkunsidra l-adozzjoni mill-Kunsill ta' l-Ewropa ta' l-atti li ġejjin: il-Konvenzjoni tat-28 ta' Jannar 1981 dwar il-protezzjoni ta' individwi fir-rigward ta' l-ipproċessar awtomatiku ta' data personali, ir-Rakkomandazzjoni Nru R(87)15 tas-17 ta' Settembru 1987 tal-Kumitat tal-Ministri li tirregola l-użu ta' data personali fis-settur tal-pulizija u l-Konvenzjoni Ewropea tad-19 ta' Awissu 1985 dwar il-vjolenza ta' l-ispettaturi u l-imġieba ħażina fi grajjiet sportivi u b'mod partikolari f'logħbiet tal-futbol.(7) Fis-26 ta' Mejju 1997, il-Kunsill adotta Azzjoni Konġunta 97/339/JHA fir-rigward ta' koperazzjoni fil-liġi u l-ordni u s-sigurtà [2], u fid-9 ta' Ġunju 1997, Riżoluzzjoni dwar il-prevenzjoni u t-trażżin ta' delinkwenti tal-futbol permezz ta'l-iskambju ta' esperjenzi, esklużjoni mill-istadji u politika tal-midja [3].(8) U aktar, fis-6 ta' Diċembru 2001, il-Kunsill adotta Riżoluzzjoni dwar ktejjeb b'rakkomandazzjonijiet għall-koperazzjoni tal-pulizija internazzjonali u miżuri biex tiġi kontrollata l-vjolenza u d-disturbi b'konnessjoni ma' logħbiet tal-futbol b'dimensjoni internazzjonali, li fihom ta'l-anqas Stat Membru wieħed ikun involut [4],IDDEĊIEDA KIF ĠEJ:Artikolu 1Stabbiliment ta' punt nazzjonali ta' informazzjoni dwar il-futbol1. Kull Stat Membru għandu jistabbilixxi jew jinnomina punt nazzjonali ta' informazzjoni dwar il-futbol ta' natura polizjeska.2. Kull Stat Membru għandu jinnotifika lis-Segretarjat Ġenerali tal-Kunsill bil-miktub bid-dettlja tal-punt nazzjonali tiegħu ta' informazzjoni dwar il-futbol, u kull emendi sussegwenti taħt din id-Deċiżjoni. Is-Segretarjat Ġenerali tal-Kunsill għandu jġiegħel li jiġu ppubblikati fil-Ġurnal Uffiċjali.3. Il-punt nazzjonali ta' informazzjoni dwar il-futbol għandu jaġixxi bħala punt dirett, ċentrali ta' kuntatt għall-iskambju ta' informazzjoni relevanti u għall-iffaċilitar ta' koperazzjoni internazzjonali tal-pulizija b'konnessjoni mal-logħbiet tal-futbol b'dimensjoni internazzjonali.Stat Membru jista' jiddeċiedi li jwettaq ċerti kuntatti dwar aspetti relatati mal-futbol permezz tas-servizzi kompetenti għal dawk l-aspetti speċifiċi, bil-kondizzjoni li l-punt nazzjonali ta' informazzjoni dwar il-futbol jiġi provdut, malajr u b'mod adegwat b'minimu ta' informazzjoni.4. Kull Stat Membru għandu jassigura li l-punt nazzjonali tiegħu ta' informazzjoni dwar il-futbol ikun kapaċi li jwettaq b'mod effiċjenti u malajr il-kompiti assenjati lilu.5. Din id-Deċiżjoni għandha tapplika mingħajr preġudizzju għad-disposizzjonijiet nazzjonali eżistenti, b'mod partikolari fl-allokazzjoni tas-setgħat fost is-servizzi differenti u awtoritajiet fl-Istati Membri konċernati.Artikolu 2Kompiti tal-punti nazzjonali ta' informazzjoni dwar il-futbol1. Il-punti nazzjonali ta' informazzjoni dwar il-futbol għandhom ikunu responsabbli għall-kordinazzjoni u l-iffaċilitar ta' skambju ta' informazzjoni tal-pulizija b'konnessjoni mal-logħbiet tal-futbol b'dimensjoni internazzjonali. Dak l-iskambju ta' informazzjoni jista' wkoll jinvolvi awtoritajiet oħra ta' l-infurzar tal-liġi li jikkontribwixxu għas-sigurtà jew il-liġi u l-ordni skond id-distribuzzjoni tas-setgħat fl-Istat Membru konċernat.2. Il-punti nazzjonali ta' informazzjoni dwar il-futbol għandhom, skond ir-regoli applikabbli domestiċi u internazzjonali, jkollhom aċċess għal informazzjoni li tinvolvi data personali dwar sostenituri b'riskju għoli.3. Il-punti nazzjonali ta' informazzjoni dwar il-futbol għandhom jiffaċilitaw, jikkordinaw jew jorganizzaw l-implimentazzjoni tal-koperazzjoni tal-pulizija internazzjonali b'konnessjoni ma' logħbiet tal-futbol b'dimensjoni internazzjonali.4. Skond id-disposizzjonijiet nazzjonali eżistenti, b'mod partikolari l-allokazzjoni tas-segħat fost is-servizzi differenti u awtoritajiet fl-Istati Membri konċernati, il-punti nazzjonali ta' informazzjoni dwar il-futbol jistgħu jkunu responsabbli biex jipprovdu assistenza lill-awtoritajiet kompetenti nazzjonali.5. Għal partiti b'dimensjoni internazzjonali, il-punti nazzjonali t' informazzjoni dwar il-futbol għandhom jipprovdu, ta'l-anqas fuq it-talba ta'punt ieħor nazzjonali ta' informazzjoni dwar il-futbol fi Stat Membru konċernat, stima tar-riskju tal-każini tagħhom stess u tat-tim nazzjonali.Artikolu 3Skambju ta' informazzjoni tal-pulizija bejn il-punti nazzjonali ta' informazzjoni tal-furbol1. Qabel, matul u wara ġrajja tal-futbol b'dimensjonijiet internazzjonali, punt nazzjonali ta' informazzjoni dwar il-futbol għandu jwettaq, fuq it-talba tal-punt nazzjonali ta' informazzjoni dwar il-futbol konċernat, jew fuq l-inizjattiva tiegħu stess, skambju reċiproku ta' informazzjoni ġenerali u, bla ħsara għall-kondizzjonijiet preskritti fil-paragrafu 3, data personali.2. L-iskambju ġenerali b'konnessjoni ma' logħba futbol b'dimensjoni internazzjonali għandu jikomprendi informazzjoni strateġika, operazzjonali u tattika. Dik l-informazzjoni għandha tkun definita kif ġej:- informazzjoni strateġika: informazzjoni li tispeċifika l-aspetti kollha tal-ġrajja, b'referenza partikolari għar-riskji ta' sigurtà involuti fiha;- informazzjoni operazzjonali: informazzjonili tipprovdi stampa eżatta tal-proċeduri fil-kors tal-ġrajja;- informazzjoni tattika: informazzjonili tippermetti lil dawk inkarigati mill-operazzjonijiet li jiedu azzjoni xierqa għall-finijiet taż-żamma ta' l-ordni u s-sigurtà b'konnessjoni mal-ġrajja.3. Id-data personali għandha tiġi skambjata skond ir-regoli domestiċi u internazzjonali applikabbli, waqt li jingħata kont tal-prinċipji tal-Konvenzjoni Nru 108 tal-Kunsill ta' l-Ewropa tat-28 ta' Jannar 1981 għall-protezzjoni ta' individwi fir-rigward ta' proċessar awtomatiku ta' data personali u – kif xieraq – ir-Takkomandazzjoni Nru R (87)15 tal-Kumitat tal-Ministri tal-Kunsill ta' l-Ewropa tas-17 ta' Settembru 1987 li jirregolaw l-użu ta' data personali fis-settur tal-pulizija. Dawk l-iskambji għandhom ikunu bil-ħsieb tal-preparazzjoni u t-teħid ta' miżuri xierqa biex tinżamm il-liġi u l-ordni meta sseħħ ġrajja tal-futbol. Dak l-iskambju jista' b'mod partikolari jinvolvi dettalji ta' individwi li attwalment jew potenzjalment jistgħu jkunu ta' theddida għal-liġi u l-ordni u s-sigurtà.Artikolu 4Proċedura għall-komunikazzjoni bejn punti nazzjonali ta' informazzjoni tal-furbol1. L-immaniġġar ta' informazzjoni dwar logħbiet tal-futbol b'dimensjoni internazzjonali għandu jkun koordinat permezz ta' punti nazzjonali ta' informazzjoni dwar il-futbol. Huma għandhom jassiguraw li s-servizzi kollha konċernati tal-pulizija jirċievu fil-waqt l-informazzjoni meħtieġa. Wara l-ipproċessar, l-informazzjoni għandha jew tintuża mill-punt nazzjonali ta' informazzjoni dwar il-futbol innifsu jew tingħadda lill-awtoritajiet relevanti jew lill-forzi tal-pulizija.2. Il-punt nazzjonali ta' informazzjoni dwar il-futbol fi Stat Membru li jospita ġrajja tal-futbol għandu jikkomunika, qabel, matul u wara l-kompetizzjoni jew logħba, mal-forza/i nazzjonali tal-pulizija ta' l-Istati Membri konċernati, fejn xieraq permezz ta' l-uffiċjal/i ta' koperazzjoni maħtura u provduti minn dawk l-Istati Membri. L-uffiċjali ta' kordinazzjoni jistgħu kuntattati fiż-żoni ta' suġġett tal-liġi u l-ordni u s-sigurtà, vjolenza relatata mal-futbol u kriminalità ordinarja, fejn huma konnessi ma' logħba partikolari tal-futbol jew turnament.3. Il-punti nazzjonali ta' informazzjoni dwar il-futbol għandhom jikkomunikaw b'dak il-mod li jippriservaw il-konfidenzalità tad-data. Iżda fejn ma tkunx konċernata data personali, għandu jinżamm rekord tar-rapporti skambjati. Dawn jistgħu jiġu sussegwentement konsultati minn punti oħra interessati nazzjonali ta' informazzjoni, bil-kondizzjoni li l-punt nazzjonali ta' informazzjoni dwar il-futbol li mingħandu toriġina l-informazzjoni jiġi offrut il-possibbiltà bil-quddiem li jieħu pożizzjoni dwar it-twassil.Artikolu 5Użu tal-lingwiIl-punti nazzjonali ta' informazzjoni dwar il-futbol għandhom kull wieħed jikkomunika bil-linwa tiegħu stess, bi traduzzjoni f'waħda mill-lingwi tax-xogħol komuni għaż-żewġ naħat, ħlief kif mod ieħor miftiehem bejn il-partijiet konċernati.Artikolu 6EvalwazzjoniIl-Kunsill għandu jevalwa l-implimentazzjoni ta' din id-Deċiżjoni fi żmien sentejn mill-adozzjoni tagħha.Artikolu 7Data operattivaDin id-Deċiżjoni għandu jkollha effett mil-jum li jiġi wara l-pubblikazzjoni tagħha fil-Ġurnal Uffiċjali.Magħmula fil-Lussemburgu, fil-25 ta'April 2002.Għall-KunsillIl-PresidentM. Rajoy Brey[1] Opinjoni mogħtija fid-9 ta' April 2002 (għadha mhux ippubblikata fil-Ġurnal Uffiċjali).[2] ĠU L 147, tal-5.6.1997, p. 1.[3] ĠU C 193, ta' l-24.6.1997, p. 1.[4] ĠU C 22, ta' l-24.1.2002, p. 1.--------------------------------------------------


title: 2009/648/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Aġenzija tas-Sigurtà tal-Avjazzjoni Ewropea għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/125

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Aġenzija tas-Sigurtà tal-Avjazzjoni Ewropea għas-sena finanzjarja 2007
   (2009/648/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjonijiet tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija tas-Sigurtà tal-Avjazzjoni Ewropea (4), u b’mod partikulari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra r-Regola 71, u l-Anness V, tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A6-0163/2009),

               1.

               Jinnota li l-kontijiet annwali definittivi tal-Aġenzija Ewropea tas-Sikurezza tal-Avjazzjoni kif huma annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija tas-Sikurezza tal-Avjazzjoni Ewropea għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deċiżjoni lid-Direttur Eżekuttiv tal-Aġenzija tas-Sikurezza tal-Avjazzjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 16.

      (2)  ĠU C 311, 5.12.2008, p. 20.

      (3)  ĠU L 248, 16.9.2002, p. 1.

      (4)  ĠU L 79, 19.3.2008, p. 1.

      (5)  ĠU L 357, 31.12.2002, p. 72.


title: 2009/544/KE: Deċiżjoni tal-Kummissjoni tat- 13 ta’ Awwissu 2008 li tistabbilixxi l-kriterji ekoloġiċi għall-għoti tal-ekotikketta Komunitarja għaż-żebgħa u l-verniċ ta’ ġewwa (notifikata bid-dokument numru C(2008) 4453) (Test b’relevanza għaż-ŻEE)

text:
               14.7.2009

               MT

               Il-Ġurnal Uffiċjali tal-Unjoni Ewropea

               L 181/39

         DEĊIŻJONI TAL-KUMMISSJONI
   tat-13 ta’ Awwissu 2008
   li tistabbilixxi l-kriterji ekoloġiċi għall-għoti tal-ekotikketta Komunitarja għaż-żebgħa u l-verniċ ta’ ġewwa
   (notifikata bid-dokument numru C(2008) 4453)
   (Test b’relevanza għaż-ŻEE)
   (2009/544/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta tal-għoti tal-ekotikketta Komunitarja (1), u b’mod partikolari t-tieni subparagrafu tal-Artikolu 6(1) tiegħu,
   Billi:

               (1)

               Skond ir-Regolament (KE) Nru 1980/2000 l-ekotikketta Komunitarja tista’ tingħata lil prodott li jkollu karatteristiċi li jippermettulu li jikkontribwixxi b’mod sinifikanti għal titjib f’dak li għandu x’jaqsam ma’ aspetti ambjentali ewlenin.

               (2)

               Ir-Regolament (KE) Nru 1980/2000 jipprovdi li l-kriterji speċifiċi dwar l-ekotikketta, imsejsa fuq l-abbozz tal-kriterji żviluppat mill-Bord għall-Ittikkettjar Ekoloġiku tal-Unjoni Ewropea, għandhom jiġu stabbiliti skont il-gruppi ta’ prodotti.

               (3)

               Huwa jipprovdi wkoll li r-reviżjoni tal-kriterji dwar l-ekotikketta, kif ukoll tar-rekwiżiti tal-valutazzjoni u tal-verifika relatati magħhom, għandha sseħħ fi żmien xieraq qabel ma jintemm il-perjodu tal-validità tal-kriterji speċifiċi għal kull grupp ta’ prodotti kkonċernat.

               (4)

               B’segwitu għar-Regolament (KE) Nru 1980/2000, twettqet reviżjoni fil-ħin tal-kriterji ekoloġiċi, kif ukoll tar-rekwiżiti tal-valutazzjoni u tal-verifika relatati li kienu ġew stabbliliti bid-Deċiżjoni 2002/739/KE tat-3 ta’ Settembru 2002 li tistabbilixxi kriterji ekoloġiċi riveduti għall-għoti tal-Ekotikketta Komunitarja għaż-żebgħa u verniċi ta’ ġewwa u li temenda d-Deċiżjoni 1999/10/KE (2). Dawn il-kriterji ekoloġiċi u r-rekwiżiti tal-valutazzjoni u tal-verifika relatati magħhom huma validi sat-28 ta’ Frar 2009.

               (5)

               Fil-kuntest ta’ din ir-reviżjoni, huwa xieraq li titbiddel it-tifsira tal-grupp ta’ prodotti u li jiġu stabbiliti kriterji ekoloġiċi ġodda, sabiex jitqiesu l-iżviluppi xjentifiċi u tas-suq.

               (6)

               Għaldaqstant, id-Deċiżjoni 2002/739/KE għandha tinbidel.

               (7)

               Il-kriterji ekoloġiċi, kif ukoll ir-rekwiżiti tal-valutazzjoni u tal-verifika relatati, għandhom ikunu validi għal erba’ snin mid-data tan-notifika ta’ din id-Deċiżjoni.

               (8)

               Għandu jitħalla perjodu tranżitorju għall-produtturi li l-prodotti tagħhom ikunu ngħataw l-ekotikketta għaż-żebgħa u l-verniċ ta’ ġewwa qabel 18.8.2008 jew li jkunu applikaw għaliha qabel 18.8.2008 sabiex ikollhom ħin biżżejjed biex jadattaw il-prodotti tagħhom sabiex jiġu f’konformità mal-kriterji u r-rekwiżiti riveduti. Għall-finijiet taċ-ċertezza legali, sat-28 ta’ Frar 2009, il-produtturi għandhom jitħallew iressqu applikazzjonijiet magħmulin skont il-kriterji stabbiliti fid-Deċiżjoni 2002/739/KE jew skont il-kriterji stabbiliti f’din id-Deċiżjoni. Wara din id-data, għandhom japplikaw biss il-kriterji stabbiliti f’din id-Deċiżjoni.

               (9)

               Il-miżuri pprovduti f’din id-Deċiżjoni huma skont l-opinjoni tal-Kumitat imwaqqaf bl-Artikolu 17 tar-Regolament (KE) Nru 1980/2000,

         ADOTTAT DIN ID-DEĊIŻJONI:
   Artikolu 1
   1.   Il-grupp ta’ prodotti “iż-żebgħa u l-verniċ ta’ ġewwa” għandu jinkludi ż-żebgħa u l-verniċ dekorattiv ta’ ġewwa, il-likwidi li jlewnu l-injam u l-prodotti relatati, kif iddefiniti fil-paragrafu 2, maħsubin għall-użu mid-dilettanti (id-“do-it-yourself”) u mill-professjonisti, u li ġew żviluppati primarjament għall-użu fuq ġewwa u qed jitmexxew fis-suq bħala tali.
   Dan jinkludi, fost l-oħrajn, il-kisi u ż-żebgħa tal-art; il-prodotti li jingħataw lewn ħafif mid-distributuri fuq talba tad-dekoraturi dilettanti jew professjonali; is-sistemi li jagħtu l-lewn; iż-żebgħa dekorattiva f’forma likwida jew bħala pejst li tista’ tkun ġiet ikkundizzjonata minn qabel, mogħtija lewn ħafif jew imħejjija mill-manifattur sabiex taqdi l-bżonnijiet tal-konsumaturi, inkluż iż-żebgħa tal-ewwel passata u ż-żebgħa ta’ taħt tat-tali sistemi ta’ prodotti.
   2.   “Żebgħa” tfisser materjal għall-kisi, f’forma likwida jew bħala pejst jew trab, miżjud bil-pigment, u li meta jiġi applikat fuq wiċċ li jrid jinżebagħ, joħloq saff opak li jkollu karatteristiċi protettivi, dekorattivi jew karatteristiċi tekniċi speċifiċi.
   “Verniċ” tfisser materjal għall-kisi trasparenti li meta jiġi applikat fuq wiċċ li jrid jinżebagħ joħloq saff trasparenti u solidu li jkollu karatteristiċi protettivi, dekorattivi jew karatteristiċi tekniċi speċifiċi.
   “Iż-żebgħa u l-verniċ dekorattiv” tfisser żebgħa u verniċ li jiġu applikati fuq il-bini, it-tirqim u l-aċċessorji tiegħu, għal għanijiet dekorattivi u protettivi. Huma jiġu applikati fil-post. Filwaqt li l-għan prinċipali tagħhom huwa dekorattiv, fl-istess ħin huma jipprovdu wkoll il-protezzjoni.
   “Il-likwidi li jlewnu l-injam” (il-“lasures”) tfisser kisjiet li jiffurmaw saff trasparenti jew semi-trasparenti, biex jiddekoraw u jipproteġu l-injam kontra l-effetti tat-temp, u li jippermettu ż-żamma tiegħu b’mod faċli.
   “Sistemi li jagħtu l-lewn” huma metodu kif wieħed iħejji ż-żebgħa tal-kulur billi jħallat “bażi” ma’ lwien ħfief ikkuluriti.
   3.   Il-grupp ta’ prodotti ma għandux jinkludi:

               (a)

               il-kisi ta’ kontra l-korrużjoni;

               (b)

               il-kisi ta’ kontra l-akkumulu ta’ depożitu ta’ materjali;

               (c)

               il-prodotti għall-konservazzjoni tal-injam;

               (d)

               il-kisi għall-użi industrijali u professjonali partikolari, inkluż il-kisi li jiflaħ għall-istrapazz (“heavy-duty”);

               (e)

               il-kisi tal-faċċati;

               (f)

               kwalunkwe prodott li ġie żviluppat primarjament għall-użu fuq barra u li jitmexxa fis-suq bħala tali.

         Artikolu 2
   1.   Sabiex jingħataw l-ekotikketta Komunitarja skont ir-Regolament (KE) Nru 1980/2000 u suġġetti għall-paragrafi 2 u 3 ta’ dan l-Artikolu, iż-żebgħa u l-verniċ għandhom jaqgħu fi ħdan il-grupp ta’ prodotti “iż-żebgħa u l-verniċ ta’ ġewwa”, kif iddefinit fl-Artikolu 1, u għandhom ikunu konformi mal-kriterji ekoloġiċi stabbiliti fl-Anness ta’ din id-Deċiżjoni.
   2.   Il-kisi ta’ rendiment reattiv li jkun fih żewġ pakketti u jkun għal użu aħħari speċifiku għandu jkun konformi mal-kundizzjonijiet li ġejjin:

               (a)

               iż-żewġ komponenti tiegħu jridu, individwalment, ikunu konformi mal-kriterji ekoloġiċi mniżżlin fl-Anness (ħlief għall-kriterju għall-Komposti Organiċi Volatili);

               (b)

               irid ikun jinkludi tagħrif li jispjega li l-komponenti individwali ma għandhomx jintużaw b’mod separat jew jitħalltu ma’ prodotti oħrajn.

               (c)

               Madankollu, il-prodott aħħari li jkun lest għall-użu wkoll għandu jkun konformi mal-kriterji ekoloġiċi, inkluż mal-kriterju għall-Komposti Organiċi Volatili (il-VOC).

         3.   Il-kisi li jkun immexxi fis-suq kemm għall-użu fuq barra kif ukoll għall-użu fuq ġewwa jrid ikun jissodisfa kemm il-kriterji għaż-żebgħa u l-verniċ ta’ ġewwa mniżżlin f’din id-Deċiżjoni kif ukoll il-kriterji għaż-żebgħa u l-verniċ ta’ barra mniżżlin fid-Deċiżjoni 2009/543/KE (3).
   Artikolu 3
   Il-kriterji ekoloġiċi għall-grupp ta’ prodotti “iż-żebgħa u l-verniċ ta’ ġewwa”, kif ukoll ir-rekwiżiti ta’ valutazzjoni u ta’ verifika relatati, għandhom ikunu validi sa erba’ snin wara d-data tad-dħul fis-seħħ ta’ din id-Deċiżjoni.
   Artikolu 4
   Għal raġunijiet amministrattivi, in-numru tal-kodiċi mogħti lill-grupp ta’ prodotti “iż-żebgħa u l-verniċ ta’ ġewwa” se jkun in-numru “07”.
   Artikolu 5
   Id-Deċiżjoni 2002/739/KE hija mħassra.
   Artikolu 6
   1.   L-ekotikketti li jkunu ngħataw qabel 18.8.2008 għal prodotti li jaqgħu fi ħdan il-grupp ta’ prodotti “iż-żebgħa u l-verniċ ta’ ġewwa” jistgħu jibqgħu jintużaw sat-28 ta’ Frar 2009.
   2.   F’każ ta’ applikazzjonijiet għall-għoti tal-ekotikketta għal prodotti li jaqgħu fi ħdan il-grupp ta’ prodotti “iż-żebgħa u l-verniċ ta’ ġewwa” li jkunu tressqu qabel 18.8.2008 dawk il-prodotti għandhom jingħataw l-ekotikketta skont il-kundizzjonijiet stabbiliti fid-Deċiżjoni 2002/739/KE. F’każijiet bħal dawn, l-ekotikketta tista’ tintuża sat-28 ta’ Frar 2009.
   3.   L-applikazzjonijiet għall-għoti tal-ekotikketta għal prodotti li jaqgħu fi ħdan il-grupp ta’ prodotti “iż-żebgħa u l-verniċ ta’ ġewwa” li jkunu tressqu wara 18.8.2008 iżda qabel l-1 ta’ Marzu 2009 jistgħu jkunu msejsa jew fuq il-kriterji mniżżlin fid-Deċiżjoni 2002/739/KE jewinkella fuq il-kriterji mniżżlin f’din id-Deċiżjoni.
   F’każ ta’ applikazzjoni li tkun imsejsa fuq il-kriterji mniżżlin fid-Deċiżjoni 2002/739/KE, l-ekotikketta tista’ tintuża sat-28 ta’ Frar 2009.
   Artikolu 7
   Din id-Deċiżjoni hija indirizzata lill-Istati Membri.

      Magħmula fi Brussell, it-13 ta’ Awwissu 2008.

            Għall-Kummissjoni

         Olli REHN

            Membru tal-Kummissjoni

      (1)  ĠU L 237, 21.9.2000, p. 1.

      (2)  ĠU L 236, 4.9.2002, p. 4.

      (3)  Ara paġna 27 ta’ dan il-Ġurnal Uffiċjali.

      ANNESS
      A.   IL-QAFAS

         L-għanijiet tal-kriterji

      Dawn il-kriterji għandhom l-għan partikolari li:

                  —

                  jkun hemm l-użu effiċjenti tal-prodotti u t-tnaqqis tal-iskart,

                  —

                  jkun hemm it-tnaqqis tar-riskji ambjentali u ta’ riskji oħrajn (bħalma hu l-ożonu troposferiku) billi jitnaqqsu l-emissjonijiet tas-solventi,

                  —

                  jkun hemm it-tnaqqis ta’ żbokk ta’ sustanzi tossiċi jew ta’ sustanzi li jniġġsu b’xi mod ieħor fl-ilmijiet. Il-kriterji huma ffissati f’livelli li jippromwovu l-ittikkettjar tal-prodotti taż-żebgħa u l-verniċ ta’ ġewwa li għandhom impatt inqas fuq l-ambjent.

         Ir-rekwiżiti tal-valutazzjoni u tal-verifika

      Ir-rekwiżiti speċifiċi tal-valutazzjoni u tal-verifika huma indikati f’kull kriterju.
      Fejn l-applikant huwa mitlub jagħti dikjarazzjonijiet, dokumentazzjoni, analiżi, rapporti ta’ testijiet, jew evidenza oħra sabiex juri li hemm konformità mal-kriterji, huwa mifhum li dawn jistgħu joriġinaw mill-applikant u/jew mill-fornitur/mill-fornituri tiegħu u/jew mill-fornitur/mill-fornituri tagħhom, eċċ., kif xieraq.
      Fejn xieraq, metodi ta’ ttestjar minbarra dawk indikati għal kull kriterju jistgħu jintużaw jekk dawn huma aċċettati mill-korp kompetenti li jkun qed jivvaluta l-applikazzjoni bħala ekwivalenti.
      Fejn xieraq, il-korpi kompetenti jistgħu jeħtieġu dokumentazzjoni ta’ evidenza u jistgħu jwettqu verifiki indipendenti.
      Huwa rrakkomandat li l-korpi kompetenti jqisu l-implimentazzjoni ta’ skemi rikonoxxuti tal-ġestjoni ambjentali, bħall-iskema “EMAS” jew l-“EN ISO14001”, meta jkunu qed jivvalutaw l-applikazzjonijiet u jkunu qed jimmonitorjaw il-konformità mal-kriterji (Nota: mhux meħtieġ li wieħed jimplimenta dawn it-tipi ta’ skemi ta’ ġestjoni).
      Fejn il-kriterji jirreferu għall-ingredjenti, dawn jinkludu s-sustanzi u l-preparazzjonijiet. It-tifsiriet tal-kliem “sustanzi” u “preparazzjonijiet” huma mogħtija fir-Regolament REACH (ir-Regolament (KE) Nru 1907/2006 tal-Parlament Ewropew u tal-Kunsill (1)).
      Għal kull sustanza mdaħħla li tkun qed tintuża mill-applikant għandha tingħata l-formulazzjoni eżatta tal-prodott lill-korp kompetenti. Kwalunkwe sustanza, inkluż l-impuritajiet, li jkun hemm f’konċentrazzjonijiet ogħla minn 0,01 % (m/m) għandha tiġi rrappurtata, sakemm ma tkunx speċifikata konċentrazzjoni iktar baxxa x’imkien ieħor fil-kriterji.
      B.   IL-KRITERJI EKOLOĠIĊI

      Il-kriterji kollha għandhom japplikaw għaż-żebgħa u l-verniċ fil-pakkett tagħhom, ħlief għall-kriterju nru 3 li għandu x’jaqsam mal-limiti tal-VOC. F’konformità mad-Direttiva 2004/42/KE tal-Parlament Ewropew u tal-Kunsill (2), il-limiti tal-VOC għandhom x’jaqsmu mal-prodott li jkun lest għall-użu u b’hekk il-kontenut massimu tal-VOC għandu jiġi kkalkulat abbażi ta’ kwalunkwe żieda rrakkomandata bħas-sustanzi li jagħtu l-kulur u/jew li jrattbu ż-żebgħa. Għal dan il-kalkolu, se tkun meħtieġa d-dejta li tingħata mill-fornituri tal-materja prima f’dak li għandu x’jaqsam mal-kontenut tas-solidi, il-kontenut tal-VOC u d-densità tal-prodott.
      Il-kriterji nru 1 u 2 japplikaw biss għaż-żebgħa bajda u għaż-żebgħa ta’ kulur ċar (inkluż iż-żebgħa tal-aħħar passata, iż-żebgħa tal-ewwel passata, iż-żebgħa ta’ taħt, u/jew iż-żebgħa intermedjarja).
      Għas-sistemi li jagħtu l-lewn, il-kriterji nru 1 u 2 japplikaw biss għall-bażi l-bajda (il-bażi li jkun fiha l-akbar ammont ta’ TiO2). F’każijiet fejn il-bażi l-bajda ma tkunx tista’ tilħaq ir-rekwiżit ta’ talanqas 8 m2 għal kull litru f’qawwa opaċizzanti ta’ 98 % skont il-kriterju nru 7(a), il-kriterji se jkunu ntlaħqu wara li jingħata lewn ħafif sabiex jiġi prodott il-kulur standard RAL 9010.
      Il-kriterji nru 1 u 2 ma japplikawx għall-kisi trasparenti.
      1.   Il-pigmenti l-bojod

         Il-kontenut tal-pigment l-abjad (il-pigmenti l-bojod inorganiċi li jkollhom indiċi rifrattiv ogħla minn 1.8): Iż-żebgħa għandu jkollha kontenut ta’ pigment abjad daqs jew inqas minn 36 gm għal kull m2 ta’ saff niexef, b’opaċità ta’ 98 %. Dan ir-rekwiżit ma japplikax għall-verniċ u għal-likwidi li jlewnu l-injam.

         Il-valutazzjoni u l-verifika: L-applikant għandu jew jipprovdi dikjarazzjoni ta’ nuqqas ta’ użu jewinkella jipprovdi dokumentazzjoni li turi l-kontenut tal-pigmenti l-bojod u r-rata li biha dawn jixterdu, flimkien ma’ kalkolu ddettaljat li juri li hemm konformità ma’ dan il-kriterju.
      2.   Id-diossidu tat-titanju

         Id-diossidu tat-titanju: L-emissjonijiet u r-rimi tal-iskart mill-produzzjoni ta’ kwalunkwe pigment tad-diossidu tat-titanju li jkun intuża ma għandux jaqbeż il-livelli li ġejjin (kif meħudin mid-Dokument ta’ Referenza dwar l-Aqwa Teknoloġija Disponibbli għall-Manifattura ta’ Volumi Kbar ta’ Kimiċi Inorganiċi (BREF) (Awwissu 2007)):

                  —

                  l-emissjonijiet tal-SOx (espressi bħala SO2): 252 mg għal kull m2 ta’ saff niexef (opaċità ta’ 98 %),

                  —

                  l-iskart tas-sulfat: 18-il gm għal kull m2 ta’ saff niexef (opaċità ta’ 98 %),

                  —

                  l-iskart tal-klorur: 3,7, 6,4 u 11,9 gm għal kull m2 ta’ saff niexef (opaċità ta’ 98 %) rispettivament għar-rutil naturali, għar-rutil sintetiku u għall-fdalijiet tal-metall mhux maħdum.

         Il-valutazzjoni u l-verifika: L-applikant għandu jew jipprovdi dikjarazzjoni ta’ nuqqas ta’ użu jewinkella jagħti dokumentazzjoni ta’ evidenza li turi l-livelli rispettivi tal-emissjonijiet u tar-rimi tal-iskart għal dawn il-parametri, il-kontenut tad-diossidu tat-titanju tal-prodott, ir-rata li biha dan jixtered, flimkien ma’ kalkoli ddettaljati li juru li hemm konformità ma’ dan il-kriterju.
      3.   Il-komposti organiċi volatili (il-VOC)

      Il-kontenut tal-komposti organiċi volatili (il-VOC) ma għandux jaqbeż il-livelli li ġejjin:

                  Il-Klassifika tal-Prodott (Id-Direttiva 2004/42/KE)

                  Il-limiti tal-VOC (gm/l inkluż l-ilma)

                  Iż-żebgħa matta ta’ ġewwa (għall-ħitan/għas-soqfa) (Lostru < 25 f’60 °)

                  15

                  Iż-żebgħa li tleqq ta’ ġewwa (għall-ħitan/għas-soqfa) (Lostru > 25 f’60 °)

                  60

                  Iż-żebgħa għat-tirqim ta’ ġewwa u għall-kisi fuq ġewwa għall-injam u l-metall inkluż iż-żebgħa ta’ taħt

                  90

                  Il-verniċ u l-likwidi li jlewnu l-injam għat-tirqim ta’ ġewwa, inklużi l-likwidi li jlewnu l-injam opaki

                  75

                  Il-likwidi li jlewnu l-injam ta’ ġewwa b’binja minima

                  75

                  Iż-żebgħa tal-ewwel passata

                  15

                  Iż-żebgħa tal-ewwel passata li tgħaqqad

                  15

                  Il-kisi ta’ rendiment li jkun fih pakkett wieħed

                  100

                  Il-kisi ta’ rendiment reattiv li jkun fih żewġ pakketti u jkun għal użu aħħari speċifiku eż. għall-art

                  100

                  Il-kisi b’effett dekorattiv

                  90

            F’dan il-kuntest il-komposti organiċi volatili (il-VOC) ifissru kwalunkwe kompost organiku li jkollu temperatura tat-togħlija inizjali ta’ 250 °C jew inqas, imkejla fi pressjoni standard ta’ 101.3kPa kif iddefinita fid-Direttiva 2004/42/KE. Is-subkategoriji għaż-żebgħa u l-verniċ mogħtija fid-Direttiva huma użati sabiex jiġu ddefiniti l-limiti tal-VOC. Dawk il-kategoriji li huma rilevanti għall-kisi ta’ ġewwa biss huma murija hawnhekk.

         Il-valutazzjoni u l-verifika: L-applikant għandu jipprovdi dikjarazzjoni ta’ konformità ma’ dan il-kriterju. L-applikant għandu jindika l-kontenut tal-VOC għall-prodotti kollha.
      4.   L-idrokarboni aromatiċi volatili (VAH)

         L-idrokarboni aromatiċi volatili (VAH) ma għandhomx jiżdiedu b’mod dirett mal-prodott qabel jew waqt li jkun qed jingħata lewn ħafif (fejn huwa applikabbli); madankollu, l-ingredjenti li jinkludu l-VAH jistgħu jiżdiedu sa ammont li permezz tiegħu l-kontenut tal-VAH fil-prodott aħħari ma jaqbiżx iż-0,1 % (m/m).
      F’dan il-kuntest, l-idrokarboni aromatiċi volatili (VAH) ifissru kwalunkwe kompost organiku, kif iddefinit fid-Direttiva 2004/42/KE, li jkollu temperatura tat-togħlija inizjali ta’ 250 °C jew inqas, imkejla fi pressjoni standard ta’ 101,3kPa, u li jkollu talanqas nukleu wieħed aromatiku fil-formula strutturali żviluppata tiegħu.

         Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju, li fiha jiddikjara li ma żdidux VAH ħlief fl-ingredjenti li kienu mmanifatturati minn qabel u, fejn applikabli, għandu jipprovdi dikjarazzjoni mill-fornituri tal-ingredjent li fiha jkun ikkonfermat il-kontenut tal-VAH tiegħu.
      5.   Il-metalli tqal

         Il-metalli tqal li ġejjin jew il-komposti tagħhom ma għandhomx jintużaw bħala ingredjenti fil-prodott jew fil-lewn ħafif (kif inhu applikabbli) (kemm bħala sustanza kif ukoll bħala parti minn kwalunkwe preparazzjoni użata): il-kadmju, iċ-ċomb, il-kromju VI, il-merkurju, l-arseniku, il-barju (ħlief is-sulfat tal-barju), is-silenju, l-antimonju.
      Il-kobalt ukoll ma għandux jiżdied bħala ingredjent ħlief għall-imluħ tal-kobalt li jkunu użati bħala sustanza għat-tnixxif fiż-żebgħa alkidika. Dawn jistgħu jintużaw sa konċentrazzjoni li ma taqbiżx iż-0,05 % (m/m) fil-prodott aħħari, imkejla bħala metall tal-kobalt. Il-kobalt fil-pigmenti huwa wkoll eżenti minn dan ir-rekwiżit.
      Huwa aċċettat li dawn l-ingredjenti jista’ jkollhom traċċi ta’ dawn il-metalli sa 0,01 % (m/m) li jiġu mill-impuritajiet fil-materja prima.

         Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju, kif ukoll dikjarazzjonijiet mill-fornituri tal-ingredjenti (fejn applikabbli).
      6.   Is-sustanzi perikolużi

                  (a)

                     Il-prodott: Il-prodott ma għandux ikun ikklassifikat bħala tossiku ħafna, tossiku, perikoluż għall-ambjent, karċinoġeniku, tossiku għar-riproduzzjoni, ta’ ħsara, korrużiv, mutaġeniku jew bħala irritant (fejn dan hu minħabba l-preżenza ta’ ingredjenti mmarkati R43 biss) f’konformità mad-Direttiva 1999/45/KE tal-Parlament Ewropew u tal-Kunsill (3), qabel jew wara li jingħata lewn ħafif (fejn applikabbli).

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju, flimkien ma’ formola bid-dejta dwar is-sikurezza tal-materjali tal-prodott li tkun tissodisfa r-rekwiżiti tal-Anness II tar-Regolament REACH.

                  (b)

                     L-ingredjenti (tossiċi ħafna, tossiċi, karċinoġeniċi, mutaġeniċi, tossiċi għar-riproduzzjoni): Ma jista’ jintuża l-ebda ingredjent, inkluż dawk użati meta jingħata lewn ħafif (jekk ikun applikabbli) li waqt li jkun qed jiġi applikat jissodisfa l-kriterji tal-klassifika ta’ kwalunkwe waħda mill-frażijiet ta’ riskju (jew kombinazzjonijiet tagħhom) li ġejjin:

                              —

                              R23 (tossiku jekk ikun hemm inalazzjoni)

                              —

                              R24 (tossiku jekk ikun hemm kuntatt mal-ġilda)

                              —

                              R25 (tossiku jekk jinbela’)

                              —

                              R26 (tossiku ħafna jekk ikun hemm inalazzjoni)

                              —

                              R27 (tossiku ħafna jekk ikun hemm kuntatt mal-ġilda)

                              —

                              R28 (tossiku ħafna jekk jinbela’)

                              —

                              R33 (periklu ta’ effetti kumulattivi)

                              —

                              R39 (periklu ta’ effetti serji ħafna li huma irriversibbli)

                              —

                              R40 (evidenza limitata ta’ effett karċinoġeniku)

                              —

                              R42 (jista’ jikkawża sensibilizzazzjoni jekk ikun hemm inalazzjoni)

                              —

                              R45 (jista’ jikkawża l-kanċer)

                              —

                              R46 (jista’ jikkawża ħsara ġenetika li tintiret)

                              —

                              R48 (periklu ta’ ħsara serja għas-saħħa jekk ikun hemm esponiment fit-tul)

                              —

                              R49 (jista’ jikkawża l-kanċer jekk ikun hemm inalazzjoni)

                              —

                              R60 (jista’ jnaqqas il-fertilità)

                              —

                              R61 (jista’ jikkawża ħsara lit-tarbija mhux imwielda)

                              —

                              R62 (riskju possibbli li tonqos il-fertilità)

                              —

                              R63 (riskju possibbli ta’ ħsara lit-tarbija mhux imwielda)

                              —

                              R68 (riskju possibbli ta’ effetti li huma irriversibbli)

                        kif inhu stabbilit fid-Direttiva tal-Kunsill 67/548/KEE (4) jew fid-Direttiva 1999/45/KE. Madankollu, l-ingredjenti attivi użati bħala preżervattivi fil-formula u li huma mogħtija kwalunkwe waħda mill-frażijiet ta’ riskju R23, R24, R25, R26, R27, R28, R39, R40 jew R48 (jew kombinazzjonijiet tagħhom) jistgħu jintużaw sa limitu ta’ 0,1 % (m/m) tal-formulazzjoni totali taż-żebgħa.
                  B’mod alternattiv, tista’ titqies is-Sistema Globali Armonizzata ta’ klassifika (GHS) (5). F’dan il-każ ma għandhomx jintużaw l-ingredjenti, inkluż dawk użati meta jingħata lewn ħafif (jekk ikun applikabbli) li jkunu kklassifikati bil-mod li ġej (jew kombinazzjonijiet tagħhom):

                              —

                              Tossiċità Akuta (orali) – Il-Kategorija Nru I, II, III

                              —

                              Tossiċità Akuta (għall-ġilda) – Il-Kategorija Nru I, II, III

                              —

                              Tossiċità Akuta (inalazzjoni) – Il-Kategorija Nru I, II, III

                              —

                              Sensibilizzazzjoni Respiratorja - Il-Kategorija Nru I

                              —

                              Sustanzi Mutaġeniċi - Il-Kategorija Nru I, II

                              —

                              Sustanzi Karċinoġeniċi - Il-Kategorija Nru I, II

                              —

                              Sustanzi Tossiċi għar-Riproduzzjoni - Il-Kategorija Nru I, II

                              —

                              Tossiċità Sistemika li Tolqot Organu Speċifiku (esponiment ta’ darba) - Il-Kategorija Nru I, II

                              —

                              Tossiċità Sistemika li Tolqot Organu Speċifiku (esponiment ripetut) - Il-Kategorija Nru I, II

                        kif inhu stabbilit fl-ST/SG/AC.10/30 (6) u rivedut fl-ST/SG/AC.10/34/Add.3 dwar is-Sistema Globali Armonizzata dwar il-Klassifika u l-Ittikkettjar tal-Kimiki. Madankollu, ingredjenti attivi li jintużaw bħala preżervattivi fil-formula u li tingħatalhom kwalunkwe waħda mill-kategoriji tal-GHS li ġejjin, jistgħu jintużaw sa limitu ta’ 0,1 % (m/m) tal-formulazzjoni totali taż-żebgħa:

                              —

                              Tossiċità Akuta (orali, għall-ġilda, inalazzjoni) – I, II, III (orali u għall-ġilda biss);

                              —

                              Tossiċità Sistemika li Tolqot Organu Speċifiku (esponiment ta’ darba u/jew ripetut) - I, II (jew kombinazzjonijiet tagħhom) u;

                              —

                              Karċinoġeniċità tal-Kategorija Nru II.

                        Il-Metil Etil Ketoksim jista’ jintuża fiż-żebgħa alkidika sa limitu ta’ 0,3 % (m/m).

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju, flimkien ma’ formola bid-dejta dwar is-sikurezza tal-materjali tal-prodott li tkun tissodisfa r-rekwiżiti tal-Anness II tar-Regolament REACH.

                  (c)

                     L-ingredjenti (perikolużi għall-ambjent): L-ebda ingredjent, inkluż dawk użati meta jingħata lewn ħafif (jekk ikun applikabbli) li waqt li jkun qed jiġi applikat jissodisfa l-kriterji tal-klassifika ta’ kwalunkwe waħda mill-frażijiet ta’ riskju (jew kombinazzjonijiet tagħhom) li ġejjin, ma jista’ jaqbeż it-2 % (m/m):

                              —

                              N R50 (tossiku ħafna għall-organiżmi akkwatiċi),

                              —

                              (tossiku ħafna għall-organiżmi akkwatiċi, jista’ jikkawża effetti negattivi fit-tul fl-ambjent akkwatiku),

                              —

                              (tossiku għall-organiżmi akkwatiċi, jista’ jikkawża effetti negattivi fit-tul fl-ambjent akkwatiku),

                              —

                              (ta’ ħsara għall-organiżmi akkwatiċi, jista’ jikkawża effetti negattivi fit-tul fl-ambjent akkwatiku),

                              —

                              R51 (tossiku għall-organiżmi akkwatiċi),

                              —

                              R52 (ta’ ħsara għall-organiżmi akkwatiċi),

                              —

                              R53 (jista’ jikkawża effetti negattivi fit-tul fl-ambjent akkwatiku),

                        kif inhu stabbilit fid-Direttiva 67/548/KEE jew fid-Direttiva 1999/45/KE.
                  B’mod alternattiv, tista’ titqies is-Sistema Globali Armonizzata dwar il-klassifika (GHS) (7). F’dan il-każ l-ebda ingredjent, inkluż dawk użati meta jingħata lewn ħafif (jekk ikun applikabbli), li waqt li jkun qed jiġi applikat ikun ingħata jew jista’ jingħata kwalunkwe waħda mill-kategoriji li ġejjin, ma jista’ jaqbeż it-2 % (m/m):
                  Il-kategoriji tat-Tossiċità Akkwatika (u l-kombinazzjonijiet tagħhom):

                              —

                              Akuta Nru I, II, III

                              —

                              Kronika Nru I, II, III, IV

                        kif inhu stabbilit fl-ST/SG/AC.10/30 u rivedut fl-ST/SG/AC.10/34/Add.3 dwar is-Sistema Globali Armonizzata dwar il-Klassifika u l-Ittikkettjar tal-Kimiki.
                  F’kull każ, is-somma totali tal-ingredjenti kollha li, waqt li jkunu qed jiġu applikati, jkunu ngħataw jew jistgħu jingħataw kwalunkwe waħda minn dawn il-frażijiet ta’ riskju (jew kombinazzjonijiet tagħhom) jew kwalunkwe waħda minn dawn il-klassifiki tal-GHS, m’għandhiex taqbeż l-4 % (m/m).
                  Dan ir-rekwiżit ma japplikax għall-ammonja u għall-alkil tal-ammonja.
                  Dan ir-rekwiżit ma jaffettwax l-obbligu li jiġi ssodisfat ir-rekwiżit imniżżel fil-kriterju 6(a) ta’ hawn fuq.

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju, flimkien ma’ formoli bid-dejta dwar il-lista tal-ingredjenti u dwar is-sikurezza tal-materjali ta’ kull ingredjent, li jkunu jissodisfaw ir-rekwiżiti tal-Anness II tar-Regolament REACH.

                  (d)

                     L-alkilfenoletoksilati (APEOs): L-APEOs ma għandhomx jintużaw fil-prodott qabel jew waqt li jkun qed jingħata lewn ħafif (jekk ikun applikabbli).

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju.

                  (e)

                     Il-komposti tal-iżotijażolinon: Il-kontenut tal-komposti tal-iżotijażolinon fil-prodott ma għandhomx jaqbżu ż-0,05 % (m/m) qabel jew wara li jingħata lewn ħafif (jekk ikun applikabbli). Bl-istess mod, il-kontenut tat-taħlita ta’ 5-kloro-2-metil-2H-iżotijażol-3-on (KE Nru 247-500-7) u 2-metil-2H-iżotijażol-3-on (KE Nru 220-239-6) (3:1) ma għandux jaqbeż iż-0.0015 % (m/m).

                     Il-valutazzjoni u l-verifika: L-applikant għandu jipprovdi dikjarazzjoni ta’ konformità ma’ dan il-kriterju, li jindika l-ammonti (jekk ikunu ntużaw).

                  (f)

                  Is-sulfonati tal-alkil perfluworinati (PFAS), l-aċidi karboksiliċi perfluworinati (PFCA), inkluż l-Aċidu Perfluworooktanojku (PFOA) u s-sustanzi relatati li huma elenkati fil-listi tal-OECD msejħin “Il-listi preliminari tal-PFOS, PFAS, PFOA, PFCA, il-komposti relatati u l-kimiki li jistgħu jiddegradaw f’PFCA (kif riveduti fl-2007)” mhumiex permessi fil-prodott. Il-lista tal-OECD qed tingħata fl-Anness ta’ dan id-dokument dwar il-kriterji.

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju.

                  (g)

                     Il-formaldeide: Ma għandhomx jiżdiedu formaldeidi liberi. Donaturi tal-formaldeide jistgħu jiżdiedu biss f’tali kwantitajiet li jiżguraw li l-kontenut aħħari tal-formaldeidi liberi li jirriżultaw wara li jingħata lewn ħafif (jekk ikun applikabbli) ma jaqbiżx iż-0,001 % (m/m).

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju. Barra minn hekk, l-applikant għandu jipprovdi r-riżultati ta’ testijiet mogħtija mill-fornituri tal-materja prima li jkunu użaw il-metodu ta’ ttestjar VdL-RL 03 (il-Linja ta’ gwida nru 3 tal-VdL) “Il-konċentrazzjoni tal-formaldeide fil-bott iddeterminata permezz tal-metodu tal-aċetil-aċeton” kif ukoll il-kalkoli li jorbtu d-dejta minn dawn it-testijiet mal-prodott aħħari sabiex juru li l-konċentrazzjoni aħħarija massima possibbli tal-formaldeide rrilaxxat minn sustanzi li jirrilaxxaw il-formaldeide mhix ogħla minn 0,001 % (m/m). B’mod alternattiv, il-formaldeide li ġej mid-donaturi tal-formaldeide jista’ jitkejjel fil-prodott aħħari bl-użu ta’ standard ibbażat fuq il-kromatografija f’fażi likwida, b’rendiment għoli.

                  (h)

                     Is-Solventi Organiċi Aloġenati: Minkejja l-kriterji nri 6a, 6b u 6c, qabel jew waqt li jkun qed jingħata lewn ħafif (fejn huwa applikabbli), fil-prodott jistgħu jintużaw biss il-komposti aloġenati li waqt li jkunu qed jiġu applikati, jkunu ġew ivvalutati għar-riskju u ma jkunux ġew ikklassifikati bil-frażijiet ta’ riskju (jew kombinazzjonijiet tagħhom): R26/27, R45, R48/20/22, R50, R51, R52, R53, R50/53, R51/53, R52/53 u R59 f’konformità mad-Direttivi 67/548/KEE u 1999/45/KE.

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju.

                  (i)

                     Il-ftalati: Minkejja l-kriterji nri 6a, 6b u 6c, qabel jew waqt li jkun qed jingħata lewn ħafif (fejn huwa applikabbli), fil-prodott jistgħu jintużaw biss il-ftalati li waqt li jkunu qed jiġu applikati, ikunu ġew ivvalutati għar-riskju u ma jkunux ġew ikklassifikati bil-frażijiet ta’ riskju (jew kombinazzjonijiet tagħhom): R60, R61, R62, R50, R51, R52, R53, R50/53, R51/53, u R52/53, f’konformità mad-Direttiva 67/548/KEE u l-emendi tagħha. Barra minn hekk, id-DNOP (ftalat tad-di-n-oktil), id-DINP (ftalat tad-di-iżononil), u d-DIDP (ftalat tad-di-iżodekil) mhumiex permessi fil-prodott.

                     Il-valutazzjoni u l-verifika: L-applikant għandu jipprovdi dikjarazzjoni dwar il-konformità ma’ dan il-kriterju.

            7.   Kemm hu tajjeb għall-użu

                  (a)

                     Ir-rata ta’ tixrid: Iż-żebgħa l-bajda u ż-żebgħa ta’ kulur ċar (inkluż iż-żebgħa tal-aħħar passata, iż-żebgħa tal-ewwel passata, iż-żebgħa ta’ taħt, u/jew iż-żebgħa intermedjarja) għandu jkollhom rata ta’ tixrid (f’qawwa opaċizzanti ta’ 98 %) ta’ mill-inqas 8 m2 għal kull litru tal-prodott.
                  Għas-sistemi li jagħtu l-lewn, dan il-kriterju japplika biss għall-bażi l-bajda (il-bażi li jkun fiha l-akbar ammont ta’ TiO2). F’każijiet fejn il-bażi l-bajda ma tkunx tista’ tilħaq ir-rekwiżit ta’ mill-inqas 8 m2 għal kull litru f’qawwa opaċizzanti ta’ 98 %, il-kriterju se jkun intlaħaq wara li jingħata lewn ħafif lill-bażi l-bajda sabiex jiġi prodott il-kulur standard RAL 9010. Dan il-kriterju ma għandux japplika għall-bażijiet l-oħrajn kollha użati fil-manifattura ta’ prodotti li jkunu ngħataw lewn ħafif – dawn huma bażijiet li b’mod ġenerali jkun fihom inqas TiO2, u li ma jkunux jistgħu jilħqu r-rekwiżit ta’ mill-inqas 8 m2 għal kull litru tal-prodott f’qawwa opaċizzanti ta’ 98 %. Għaż-żebgħa li tkun parti minn sistema li tagħti l-lewn, l-applikant għandu javża lill-utent aħħari fuq il-pakkett tal-prodott u/jew fuq il-POS dwar liema kulur jew liema żebgħa tal-ewwel passata/żebgħa ta’ taħt (jekk possibbli li tkun ingħatat l-Ekotikketta Komunitarja) għandu jintuża bħala l-kisi tal-bażi qabel ma jiġi applikat il-kulur iktar skur.
                  Iż-żebgħa tal-ewwel passata li jkollha karatteristiċi speċifiċi sabiex tibblokka/tissiġilla u tippenetra/tgħaqqad u ż-żebgħa tal-ewwel passata li jkollha karatteristiċi speċjali ta’ adeżjoni mal-uċuħ tal-aluminju u l-uċuħ iggalvanizzati għandu jkollha rata ta’ tixrid (f’qawwa opaċizzanti ta’ 98 %) ta’ mill-inqas 6 m2 għal kull litru tal-prodott.
                  Il-kisi dekorattiv magħqud (żebgħa li hi ddiżinjata speċjalment sabiex toħloq effett dekorattiv tridimensjonali u li għalhekk hija kkaratterizzata minn kisja magħquda ħafna) għandu, b’mod alternattiv, ikollu saħħa ta’ tixrid ta’ 1 m2 għal kull kilogramm tal-prodott.
                  Dan ir-rekwiżit ma japplikax għall-verniċ, għal-likwidi li jlewnu l-injam, għall-kisi tal-art, għaż-żebgħa tal-art, għaż-żebgħa ta’ taħt, għaż-żebgħa ta’ adeżjoni tal-ewwel passata, jew għal kwalunkwe kisi trasparenti ieħor.

                     Il-valutazzjoni u l-verifika: L-applikant għandu jipprovdi rapport tat-test magħmul bil-metodu ISO 6504/1 (Iż-żebgħa u l-verniċ – id-determinazzjoni tal-qawwa opaċizzanti – Il-Parti nru 1: il-metodu Kubelka-Munk għaż-żebgħa l-bajda u ż-żebgħa ta’ kulur ċar) jew 6504/3 (Il-Parti nru 3: id-determinazzjoni tal-proporzjon tal-kuntrast (l-opaċità) għaż-żebgħa ta’ kulur ċar f’rata fissa ta’ tixrid), jew bil-metodu NF T 30 073 (jew ekwivalenti) għal żebgħa ddiżinjata speċjalment sabiex toħloq effett dekorattiv tridimensjonali u kkaratterizzata minn kisja magħquda ħafna. Għall-bażijiet użati fil-manifattura ta’ prodotti li jkunu ngħataw lewn ħafif li ma jkunux evalwati skont ir-rekwiżiti msemmijin hawn fuq, l-applikant għandu juri evidenza dwar kif l-utent aħħari se jkun avżat biex juża żebgħa tal-ewwel passata u/jew żebgħa ta’ taħt griża (jew ta’ kulur ieħor rilevanti) qabel ma juża l-prodott.

                  (b)

                     Ir-reżistenza għall-għorik waqt il-ħasil: Iż-żebgħa għall-ħitan (skont l-EN 13300) li għaliha jkun qed jingħad li tista’ tinħasel, titnaddaf jew tingħorok (kemm jekk fuq il-prodott kif ukoll f’materjal relatat mat-tmexxija tiegħu fis-suq), għandu jkollha reżistenza għall-għorik waqt il-ħasil kif imkejla bl-EN 13300 u bl-EN ISO 11998 tal-klassi nru 2 jew aħjar (mingħajr ma taqbeż l-20 mikron wara 200 ċiklu).
                  Minħabba l-firxa potenzjali wiesgħa ta’ kuluri possibbli għal ilwien ħfief, dan il-kriterju se jkun illimitat għall-ittestjar tal-bażijiet għall-għoti ta’ lewn ħafif.

                     Il-valutazzjoni u l-verifika: L-applikant għandu jipprovdi rapport tat-test skont l-EN 13300 magħmul bil-metodu EN ISO 11198 (Test għat-tnaddif u għar-reżistenza għall-għorik) u, fil-każ taż-żebgħa għas-soqfa, evidenza (fuq il-pakkett tal-prodott jew fuq il-materjal relatat mat-tmexxija fis-suq) li l-utent aħħari ġie mgħarraf li l-prodott ma ġiex ittestjat għar-reżistenza għall-għorik waqt il-ħasil.

                  (c)

                     Ir-reżistenza għall-ilma: Il-verniċ, il-kisi u ż-żebgħa tal-art għandu jkollhom reżistenza għall-ilma, kif iddeterminat bl-ISO 2812-3, hekk li wara li jkunu esposti għalih għal 24 siegħa u jkollhom 16-il siegħa biex jinxfu, ma jkollhom l-ebda tibdil fil-lostru jew fil-kulur.

                     Il-valutazzjoni u l-verifika: L-applikant għandu jipprovdi rapport tat-test magħmul bil-metodu ISO 2812-3 (Iż-żebgħa u l-verniċ – id-determinazzjoni tar-reżistenza għal-likwidi – Il-Parti nru 3: Metodu li juża midjum assorbenti).

                  (d)

                     L-adeżjoni: Il-kisi tal-art, iż-żebgħa tal-art u ż-żebgħa ta’ taħt tal-art, tal-metall u tal-injam għandhom iġibu marka ta’ mill-inqas 2 fit-test EN 2409 għall-adeżjoni. F’każ fejn is-saħħa tal-koeżjoni tal-wiċċ li jrid jinżebagħ tkun inqas mis-saħħa ta’ adeżjoni taż-żebgħa, iż-żebgħa tal-ewwel passata tal-bini, miżjuda bil-pigment, għandha tgħaddi mit-test tal-qligħ (“pull-off”) EN 24624 (ISO 4624), mill-bqija l-adeżjoni taż-żebgħa trid tkun ogħla mill-valur ta’ 1,5MPa li fih prodott ikun għadda mit-test.
                  Iż-żebgħa trasparenti tal-ewwel passata mhix inkluża f’dan ir-rekwiżit.

                     Il-valutazzjoni u l-verifika: L-applikant għandu jipprovdi rapport tat-test magħmul bil-metodu EN ISO 2409 jew EN 24624 (ISO 4624), kif applikabbli.

                  (e)

                     Il-brix: Il-kisi u ż-żebgħa tal-art għandu jkollhom reżistenza għall-brix li ma taqbiżx is-70 mg ta’ telf tal-piż wara 1 000 ċiklu ta’ ttestjar b’piż ta’ 1 000 gm u rota tas-CS10 skont l-EN ISO 7784-2:2006.

                     Il-valutazzjoni u l-verifika: L-applikant għandu jipprovdi rapport tat-test magħmul bil-metodu EN ISO 7784-2:2006 li juri l-konformità ma’ dan il-kriterju.

            8.   Tagħrif għall-konsumatur

      It-tagħrif ta’ hawn taħt għandu jintwera fuq il-pakkett jew ikun mehmuż mal-pakkett:

                  —

                  l-użu, il-wiċċ li jrid jinżebagħ u l-kundizzjonijiet għall-użu li l-prodott ikun maħsub għalihom. Dan għandu jinkludi pariri dwar il-ħidma preparatorja eċċ., bħalma huma l-preparazzjoni korretta tal-wiċċ li jrid jinżebagħ, pariri fuq kif għandu jintuża fuq ġewwa (fejn xieraq), jew it-temperatura;

                  —

                  rakkomandazzjonijiet ta’ kif għandhom jitnaddfu l-għodda u l-ġestjoni xierqa tal-iskart (sabiex jitnaqqas it-tniġġis tal-ilma). Dawn ir-rakkomandazzjonijiet għandhom ikunu adattati għat-tip ta’ prodott ikkonċernat u għall-qasam tal-applikazzjoni kkonċernat u jistgħu jinkludu stampi li jispjegaw l-użu fejn xieraq;

                  —

                  rakkomandazzjonijiet dwar il-kundizzjonijiet ta’ ħażna tal-prodott wara li jinfetaħ (sabiex jiġi llimitat l-iskart solidu), inklużi pariri fuq is-sikurezza fejn xieraq;

                  —

                  għall-kisi iktar skur li għalih ma japplikax il-kriterju 7(a), għandu jingħata parir dwar l-użu taż-żebgħa tal-ewwel passata jew taż-żebgħa tal-bażi l-korretta (jekk possibbli li tkun ingħatat l-Ekotikketta Komunitarja);

                  —

                  għall-kisi dekorattiv magħqud, test li jgħarraf li din hija żebgħa li hija ddiżinjata speċjalment sabiex toħloq effett dekorattiv tridimensjonali;

                  —

                  test li jagħti parir li ż-żebgħa li ma tintużax teħtieġ ġestjoni speċjalizzata sabiex tintrema b’mod sikur fl-ambjent u li għaldaqstant m’għandhiex tintrema mal-iskart domestiku. Għandu jintalab parir dwar ir-rimi u l-ġbir mill-awtorità lokali,

                  —

                  rakkomandazzjonijiet dwar miżuri preventivi ta’ protezzjoni għal min ikun qed jiżbogħ. It-test li ġej (jew test ekwivalenti) għandu jintwera fuq il-pakkett jew ikun mehmuż mal-pakkett:
                  “Għal aktar tagħrif dwar ir-raġuni għaliex dan il-prodott ingħata l-Fjura, jekk jogħġbok żur is-sit tal-Internet li ġej: http://ec.europa.eu/environment/ecolabel.”

         Il-valutazzjoni u l-verifika: Għandu jingħata kampjun tal-pakkett tal-prodott mal-applikazzjoni meta din titressaq, flimkien ma’ dikjarazzjoni korrispondenti dwar il-konformità ma’ dan il-kriterju, kif xieraq.
      9.   It-tagħrif li jidher fuq l-ekotikketta

      Il-kaxxa nru 2 tal-ekotikketta għandu jkollha l-kliem li ġej:

                  —

                  rendiment tajjeb għall-użu fuq ġewwa

                  —

                  is-sustanzi perikolużi huma ristretti

                  —

                  kontenut baxx ta’ solventi.

         Il-valutazzjoni u l-verifika: L-applikant għandu jagħti kampjun tal-pakkett tal-prodott li juri t-tikketta, flimkien ma’ dikjarazzjoni dwar il-konformità ma’ dan il-kriterju.

         (1)  ĠU L 396, 30.12.2006, p. 1.

         (2)  ĠU L 143, 30.4.2004, p. 87.

         (3)  ĠU L 200, 30.7.1999, p. 1.

         (4)  ĠU 196, 16.8.1967, p. 1.

         (5)  Fis-27 ta’ Ġunju 2007, il-Kummissjoni Ewropea adottat il-“Proposta għal Regolament tal-Parlament Ewropew u tal-Kunsill dwar il-klassifikazzjoni, l-ittikkettjar u l-ippakkjar tas-sustanzi u t-taħlitiet, u li jemenda d-Direttiva 67/548/KEE u r-Regolament (KE) Nru 1907/2006” (COM(2007) 355 finali). Għal aktar tagħrif dwar kif is-sistema eżistenti u l-GHS jikkoinċidu f’ċerti partijiet irreferi għall-Anness VII fil-Volum III tal-proposta li ġiet adottata: http://ec.europa.eu/enterprise/reach/docs/ghs/ghs_prop_vol_iii_en.pdf

         (6)  Il-Kumitat ta’ Esperti tan-Nazzjonijiet Uniti dwar it-Trasport ta’ Prodotti Perikolużi u dwar is-Sistema Globali Armonizzata dwar il-Klassifika u l-Ittikkettjar tal-Kimiki: http://www.unece.org/trans/main/dgdb/dgcomm/ac10rep.html

         (7)  Ara nota 5 ta’ qiegħ il-paġna.


title: Deċiżjoni (UE) 2017/1693 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji (li issa saret l-Aġenzija tal-Unjoni Ewropea għall-Ferroviji) għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/272

         DEĊIŻJONI (UE) 2017/1693 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji (li issa saret l-Aġenzija tal-Unjoni Ewropea għall-Ferroviji) għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea tal-Ferroviji għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji għas-sena finanzjarja 2015, flimkien mat-tweġiba tal-Aġenzija (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0063/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta' April 2004 li jistabbilixxi Aġenzija Ewropea tal-Ferroviji (4), u b'mod partikolari l-Artikolu 39 tiegħu,

               —

               wara li kkunsidra r-Regolament (UE) 2016/796 tal-Parlament Ewropew u tal-Kunsill tal-11 ta' Mejju 2016 dwar l-Aġenzija tal-Unjoni Ewropea għall-Ferroviji u li jħassar ir-Regolament (KE) Nru 881/2004 (5), u b'mod partikolari l-Artikolu 65 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0128/2017),

               1.

               Jagħti l-kwittanza lid-Direttur Eżekuttiv tal-Aġenzija tal-Unjoni Ewropea għall-Ferroviji għall-implimentazzjoni tal-baġit tal-Aġenzija għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija tal-Unjoni Ewropea għall-Ferroviji, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 151.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 164, 30.4.2004, p. 1.

      (5)  ĠU L 138, 26.5.2016, p. 1.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2015/916 tat-22 ta' Lulju 2013 dwar l-iffirmar u l-konklużjoni tal-Ftehim bejn l-Unjoni Ewropea u l-Awstralja li jistabbilixxi qafas għall-parteċipazzjoni tal-Awstralja f'operazzjonijiet tal-Unjoni Ewropea għall-immaniġġar ta' kriżijiet

text:
               16.6.2015

               MT

               Il-Ġurnal Uffiċjali tal-Unjoni Ewropea

               L 149/1

         DEĊIŻJONI TAL-KUNSILL (UE) 2015/916
   tat-22 ta' Lulju 2013
   dwar l-iffirmar u l-konklużjoni tal-Ftehim bejn l-Unjoni Ewropea u l-Awstralja li jistabbilixxi qafas għall-parteċipazzjoni tal-Awstralja f'operazzjonijiet tal-Unjoni Ewropea għall-immaniġġar ta' kriżijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 218(5) u (6) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-kondizzjonijiet rigward il-parteċipazzjoni ta' Stati terzi f'operazzjonijiet tal-Unjoni Ewropea għall-immaniġġar ta' kriżijiet għandhom ikunu stipulati fi ftehim li jistabbilixxi qafas għal tali parteċipazzjoni possibbli fil-futur, pjuttost minn definizzjoni każ b'każ rigward dawk il-kondizzjonijiet għal kull operazzjoni kkonċernata.

               (2)

               Wara l-adozzjoni ta' Deċiżjoni mill-Kunsill fis-26 ta' April 2010 li tawtorizza l-ftuħ tan-negozjati, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà nnegozjat ftehim bejn l-Unjoni Ewropea u l-Awstralja li jistabbilixxi qafas għall-parteċipazzjoni tal-Awstralja f'operazzjonijiet tal-Unjoni Ewropea għall-immaniġġar ta' kriżijiet (“il-Ftehim”).

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Awstralja li jistabbilixxi qafas għall-parteċipazzjoni tal-Awstralja fl-operazzjonijiet tal-Unjoni Ewropea tal-immaniġġar ta' kriżijiet huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 15(1) tal-Ftehim (1).
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-22 ta' Lulju 2013.

            Għall-Kunsill

            Il-President

         C. ASHTON

      (1)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.